Internasjonalt stjernemøte i Vigelandmuseet  
DuEls: Damien Julet / Erna Omarsdottir

Banebrytende samtidsdans møter Vigelands klassiske skulpturer i et unikt samarbeid mellom dansekompaniet Nagelhus Schia Productions (NSP) og Vigelandmuseet.   
  
Forestillingen *DuEls* er en ordlek om samspillet mellom kunstnerisk leder ved Iceland Dance Company, Erna Omarsdottir, og koreograf Damien Jalet, kjent blant annet fra nyinnspillingen av kultgrøsseren *Suspiria* (2018), og Madonnas danseproduksjoner.

Musikken er blant annet produsert av Radioheads Thom Yorke. Den svenske sangerinnen Miriam Andersén synger, mens Erna Omarsdottir guider publikum gjennom Vigelandmuseets saler i denne spektakulære vandreforestillingen.

* Dette tverrfaglige samarbeidet er en unik mulighet til å forene Vigelands skulptur med en annerledes, men også dynamisk, kunstnerisk uttrykksform, sier museumsleder Jarle Strømodden ved Vigelandmuseet.

Deler av forestillingen som nå vises i Vigelandmuseet har tidligere vært vist i Louvre i Paris. Dette er første gang *Suspiria* vises live, og det med originalkostymene fra filmen. Blant alle forespørslene koreograf Damien Jalet har fått, valgte han samarbeid med Iceland Dance Company og Nagelhus Schia Productions.

Guro Nagelhus Schia og Vebjørn Sundby grunnla i 2017 det som er Norges tredje nasjonale dansekompani med fast offentlig bevilgning. Dansekompaniets ambisjoner er å skape, produsere og promotere danseforestillinger på et høyt kunstnerisk og profesjonelt nivå ved å samarbeide med norske og internasjonale koreografer, både unge og etablerte.

**For pressehenvendelser og pressebilder, vennligst kontakt:**

Nagelhus Schia Production:

Tara Ishizuka Hassel, [tara@nsproductions.no](mailto:tara@nsproductions.no), +49 900 80 554

Vigelandmuseet:

Unni Irmelin Kvam, [unni.kvam@kul.oslo.kommune.no](mailto:unni.kvam@kul.oslo.kommune.no), +47 951 72 672

Iceland Dance Company:

Einar Hrafn Stefánsson, [einar@id.is](mailto:einar@id.is), +354 666 0892

**Om koreografene**

**Damien Jalet** er en internasjonalt anerkjent belgisk og fransk koreograf. Han jobber ofte på tvers av sjangre som billedkunst, musikk, film, teater og mote i konstant søken etter å flytte dansens grenser. Han har samarbeidet med koreografer og kunstnere som Sidi Larbi Cherkaoui, Erna Omarsdottir, Marina Abramovic, Gilles Delmas, Nawa Kohei, Madonna og Ryuichi Sakamoto, og kompanier som Ballet C. de la B., Sasha Waltz and Guests, Chunky Move, Eastman, NYDC, Hessiches Staatballet, Paris Opera Ballet, Scottish Dance Theatre, Icelandic Dance Company og Gothenburg Dance. I det siste har han koreografert «Suspiria» regissert av Luca Guadagnino og «Anima» av Paul Thomas Anderson med Thom Yorke fra Radiohead i hovedrollen, i tillegg til å gjøre koreografien til fire av sangene på Madonnas første turné med bare teatre som konsertlokaler i 2019. Jalet ble utnevnt *Chevalier de l'Ordre des Arts et des Lettres* av den franske regjeringen i 2013.

**Erna Omarsdottir** er kunstnerisk leder for Iceland Dance Company. Etter endte studier ved Performing Arts Research and Training Studios i Brussel (PARTS) under veiledning av Anne Teresa De Keersmaeker, har hun jobbet med koreografer som Sidi Larbi Cherkaoui, Jan Fabre, Damien Jalet og Les Ballets C de la B. Hun har samarbeidet med kunstnere som Björk, Matthew Barney, Ben Frost, Gabriela Fridriksdottir, Johann Johannsson, Ragnar Kjartansson og Sigur Ros. Omarsdottir har vunnet den islandske teaterprisen Griman seks ganger, og ble i 2019 nominert til den prestisjefylte tyske teaterprisen Der Faust for sin versjon av «Romeo og Julie» skapt i samarbeid med koreograf Halla Olafsdottir for Gartnerplatsteater i München i 2018. Som uavhengig kunstner, og som kunstnerisk leder for Iceland Dance Company, har Omarsdottir skapt og regissert en rekke høyt anerkjente verk som har blitt vist over hele verden.

**Guro Nagelhus Schia** gikk ut fra Balletthøgskolen ved Kunsthøgskolen i Oslo (KHiO) i 2000. Like etterpå begynte hun i Carte Blanche, Norges nasjonale kompani for samtidsdans. Her jobbet hun med anerkjente norske og internasjonale koreografer som Ingun Bjørnsgaard, Sharon Eyal, Ina Christel Johannessen, Amanda Miller, Ohad Naharin og Eva Cecilie Richardsen. I 2009 ble hun med i Sidi Larbi Cherkaouis kompani Eastman, hvor hun danset i en rekke av hans signaturverk. I 2012 var hun prøveleder for Keira Knightley i «Anna Karenina» regissert av Joe Wright. I 2016 mottok hun Gammleng-prisen i kategorien dans. Samme år ble hun invitert til å opptre som Nasjonalballettens gjestesolist i Ingun Bjørnsgaards «Sleepless Beauty – Mahlermembran». I 2017 grunnla hun Nagelhus Schia Productions med støtte fra Akershus fylkeskommune.

**Vebjørn Sundby** har gått på Balletthøgskolen ved Kunsthøgskolen i Oslo (KHiO). I 2003 begynte han i Carte Blanche, Norges nasjonale kompani for samtidsdans, hvor han jobbet med anerkjente norske og internasjonale koreografer som Ingun Bjørnsgaard, Sharon Eyal, Ina Christel Johannessen, Amanda Miller, Ohad Naharin, Hofesh Shechter og Jo Strømgren. I 2009 ble han med i Sidi Larbi Cherkaouis kompani Eastman, hvor han danset i en rekke av hans signaturverk. I 2012 var han med i spillefilmen «Anna Karenina» regissert av Joe Wright. Sundby har jobbet som koreograf for en rekke norske utdanningsinstitusjoner innen dans, som KHiO, Spin Off Forstudium og Trøndetun Folkehøgskole. I 2014 koreograferte han «Kuroneko» for Palermo in Danza. I 2014 og 2015 laget han de to stykkene «Before the Rain» og «Tidal» for Nasjonalballetten som en del av Koreografihuset. I 2017 ble Sundby utnevnt til assisterende kunstnerisk leder for Nagelhus Schia Productions.

DAMIEN JALET OG ERNA OMARSDOTTIR: DUELS

Vigeland-museet, Oslo

1.-4. februar 2020

<https://www.nsproductions.no/>

[http:/id.is/en/](http://id.is/en/)

<https://vigeland.museum.no/>

Medvirkende

Koreografi: Damien Jalet og Erna Omarsdottir

Musikk: Thom Yorke (Radiohead), Valdimar Jóhansson, med flere

Sang: Miriam Andersén

Dansere: Thyri Huld Arnadottir, Jon Filip Fahlstrøm, Catharina Vehre Gresslien, Christina Guieb, Shintaro Oue, Erna Omarsdottir, Elin Signy Ragnarsdottir, Guro Nagelhus Schia, Vebjørn Sundby, Halla Thordardottir

Dansere AMP: Judith Arupa, Stian Bergdølmo, David Forsberg, Anna Froysland, Nadege Kubwayo, Vilja Kwasny, Benjamin Larsen, Hanne Svenning

Prøveleder IDC: Katrin Ingvadottir

Lysdesign: Martin Flack

Lyddesign: Terje Wessel Øverland

Kostyme: Line Maher

Foto: Antero Hein

Direktør for Vigelandmuseet: Jarle Strømodden

Prosjektleder: Kristin Hjort Inao

Produsent Tara Ishizuka Hassel

Produsert av: Nagelhus Schia Productions

Co-produsert av: Iceland Dance Company, Vigelandmuseet og Bærum Kulturhus